**Zápisný lístok stravníka (ZLS)**

**Záväzne prihlasujem svoje dieťa na stravovanie v školskej jedálni pri ZŠ Mierová 46 (ďalej len ŠJ).**

Školská jedáleň pri ZŠ Mierová 46 v Bratislave od 05.09.2023 na šk. rok 2023/2024:

Meno a priezvisko stravníka/žiaka: ........................................................................ Trieda .......................

Meno a priezvisko matky (zákonného zástupcu): .....................................................................................

Číslo telefónu: ............................... mailová adresa súkromná: ................................................................

Meno a priezvisko otca (zákonného zástupcu): ........................................................................................

Číslo telefónu: ............................... mailová adresa súkromná: ................................................................

**Venujte prosím pozornosť následným informáciám**

**Mesačný poplatok na stravovanie** sa skladá z 2 položiek:

1/ **Réžia 16,- €** (mzdy, energie, obnova priestorov, strojov a inventáru ...) tú **hradí rodič paušálne vždy**. Uhrádza sa vopred, najneskôr **do 25. dňa predchádzajúceho mesiaca (VZN) počínajúc mesiacom august 2023** formou: trvalý príkaz - internetbanking - poštová poukážka - vklad na účet (poplatky banke/pošte škola do platby nezarátava) na číslo účtu školskej jedálne.

**IBAN:** **SK0302000000001645897251**

Do informácie pre príjemcu napíšte triedu, meno a priezvisko **žiaka** a do variabilného symbolu osobné číslo žiaka, ktoré nájdete na ústrižku v obálke v prvý deň školy (posledný údaj vpravo).

**Číslo účtu zákonného zástupcu**, z ktorého sa bude uhrádzať príspevok na stravovanie:

IBAN ...............................................................................................................................................................

2/ Náklady na potraviny **dotuje štát iba v prípade, ak sa žiak prihlásený na obed v ten deň zúčastnil vyučovania v základnej škole a odobral stravu, inak obed hradí zákonný zástupca.** (Podľa zákona č. 544/2010 Z. z. o dotáciách v pôsobnosti MPSVR SR).

**Dotácia štátu na potraviny od 01.05.2023:**

I. stupeň ZŠ 2,10 €/obed

II. stupeň ZŠ 2,30 €/obed

To znamená, že ak dieťa z akéhokoľvek dôvodu nebude v niektoré dni na vyučovaní, **je potrebné ho** **zo stravy odhlásiť**. Prvý deň choroby si môžete pre obed prísť, ale hradíte ho Vy. **Ďalšie dni neprítomnosti žiaka na vyučovaní v škole je potrebné obedy včas odhlásiť (do 7:30 hod. aktuálneho dňa).**

Upozornenie pri odbere obedov – **dieťa si musí odobratie obeda označiť čipom**, inak mu obed nebude uznaný a znovu ho hradíte Vy v plnej výške (2,10 €/2,30 €). Ak si čip zabudne, 3 dni sa môže zapisovať do zošita pri výdajnom okienku, potom treba priniesť čip nový, vedúca školskej jedálne ho aktivuje.

Čip dostane zdarma na začiatku školského roka, pri strate, alebo poškodení treba zakúpiť nový ČIP NA ŠKOLSKÉ STRAVOVANE S FREKVENCIOU **125 kHz** v kľúčovej službe, elektropredajniach ....

**Podmienky organizácie režimu stravovania.**

**Prihlásiť** sa na stravovanie, alebo **odhlásiť** sa zo stravovania je potrebné **najneskôr do 7.30 hod. aktuálneho dňa.**

**Možnosti odhlasovanie zo stravovania:** (heslá do systému nájdete v obálke s čipom v 1. deň školského roka)

\* on-line na stránke školy: www.zsmierova46.sk/ školská jedáleň, aktuálny jedálny lístok

\* mobilom s operačným systémom Android cez aplikáciu s názvom JEDÁLEŃ 2.21

\* ostatné mobily cez internet na [www.eskoly.sk](http://www.eskoly.sk)

**Postup:** nastavím si školu, do 1. okienka napíšem štvrtý údaj zľava z ústrižku vloženého do obálky k čipu na začiatku školského roka (zloženina mena a priezviska žiaka), do 2. okienka piaty údaj zľava (tento si môžete následne zmeniť). Na jedálnom lístku vpravo sú okienka so zelenými fajočkami k jednotlivým dňom, klik – zostane prázdne okienko, žiak je odhlásený. Zmena sa potvrdí najneskôr do 40 minút.

Odhlasovanie je možné iba pri zverejnenom jedálnom lístku. Pri odchode na inú školu, dlhodobé odhlásenie, alebo pre nastavenie špeciálneho režimu stravovania kontaktujte, prosím, vedúcu ŠJ.

**Kontrola stavu financií – nastaviť sa na kontrolovaný mesiac:** na [www.eskoly.sk](http://www.eskoly.sk) dolu pod jedálnym lístkom, alebo aplikácia Jedáleň vpravo hore 3 zvislé bodky, Štatistika. Financie sa uvádzajú v 2 kolónkach: Konečný stav a Réžia. Treba zohľadňovať vždy obe. Záporné a kladné čísla sa započítavajú. Mínusový výsledok treba uhradiť , 0 a plusový výsledok je v poriadku.

***Diétne stravovanie: Normy pre školské stravovanie poznajú iba 3 druhy diét: celiakia, diabetes a šetriaca diéta (pre poúrazové a pooperačné stavy). My sa však snažíme vychádzať v ústrety aj žiakom s intoleranciou na mlieko, histamín, ryžu, orechy, jablká, mak, deťom s refluxom .....***  *zákonní zástupcovia žiakov s intoleranciou na potraviny prinesú vedúcej ŠJ potvrdenie od ODBORNÉHO LEKÁRA a stravu im tak, ako doteraz, upravíme podľa možností. Bližšie informácie získate u vedúcej ŠJ. Zároveň prosím rodičov o spoluprácu a sledovanie* *jedálneho lístka. Pokiaľ jedlo žiakovi nevyhovuje vôbec, odhláste ho z obeda a prineste mu vlastné, označené jeho priezviskom ráno k služobnému vchodu kuchyne. Buchty, záviny, knedle a podobne pripravujeme len z klasickej múky a kravského mlieka.*

**Súhlas zákonného zástupcu dieťaťa**

Svojím podpisom udeľujem súhlas prevádzkovateľovi informačného systému - ŠJ pri ZŠ Mierová 46 Bratislava **so spracovaním osobných údajov** žiaka, ktorého som zákonným zástupcom, a to v informačnom systéme „Stravovanie e-skoly“, pre účel poskytnutia stravovania v rozsahu:

-   meno a priezvisko stravníka

-   meno, priezvisko, telefonický a mailový kontakt zákonného zástupcu žiaka

-   číslo účtu zákonného zástupcu žiaka

-   lekárske potvrdenie o diagnóze, ktorá vyžaduje osobitné stravovanie.

Som  si vedomý/á, že tento súhlas môžem kedykoľvek odvolať.

**Žiadame Vás o vrátenie originálu vyplneného a podpísaného Zápisného lístka stravníka pri zápise do 1.ročníka. Na jeho základe bude vaše dieťa zaradené na stravovanie v školskej jedálni ZŠ Mierová v šk. roku 2023/2024.**

**Svojím podpisom potvrdzujem, že beriem na vedomie všetky vyššie uvedené podmienky organizácie režimu stravovania a finančných úhrad.**

**V prípade akýchkoľvek zmien ohľadom dotácií na stravovanie Vás budeme informovať.**

V Bratislave, dňa

                                                                                                                                                        \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                                                   podpisy zákonných zástupcov žiaka